नाटक भनेको नृत्य अभिनय मनोरञ्जन वा अन्य कलात्मक कार्यलाई छापामा वा छायाँमा वा इलेक्ट्रोनिक माध्यममा दृश्यमान रूपमा प्रस्तुत गर्नु वा उतार्नु हो । यसको लागि पनि पर्याप्त मात्रामा मानवीय सीप र विवेकको खाँचो पर्छ । कतिपय मुलुकले नाटकको किताबलाई भने साहित्यिक रचनाका रूपमा स्वीकारेका छन् । अन्यले किताबकै रूपमा भए पनि अभिनयको पक्षसमेत हुने भएकाले नाटकको समूहमा राखेका छन् । त्यसैले नाटक वा साहित्यिक कार्य यही नै हुनुपर्छ भनी स्पष्ट सीमारेखा कोर्न गाह्रो पर्छ । मुलुकको कानूनमा व्यवस्था भएअनुसारको विधामा संरक्षण प्रदान गरे हुने देखिन्छ । हाम्रो कानूनले स्पष्ट नपारे पनि पाश्चात्य कानूनअनुसार देहायका दुई अनुच्छेदमा चर्चा गरिएका कार्यहरू नाटक हुन् ।
